钦定古今图书集成/方舆汇编/职方典/第1283卷 > 《朝阳洞》邢恕
## 钦定古今图书集成/方舆汇编/职方典/第1283卷 > 《朝阳洞》邢恕

溪流贯清江，湍濑亘百里。龙蛇几盘纡，雷雨忽奔驶。
石渠㐲穿凿，怪力阻谁氏。突如见头角，虎豹或蹲峙。
横江互栋柱，小艇俄纷委。𬞟藻翳泓澄，松竹荫厓涘。
两山“束鸟道，侧岸数鱼尾。缭然閟深出，梵宇叠危址。
钟呗杂滩声，亭台森水底。凭栏几游目，策杖时临履。
酒杓间茶铛，棋枰延昼晷。放怀得天倪，清啸谢尘涬。”
忽忘儿女缚，似接嬴秦子。顾子拙谋身，霜鬓飒垂耳。
雅意在延龄，丹砂夙充饵。焉得兹结庐，怅念远桑梓。